থাইৰয়ড কি? কিয় মহিলাৰ থাইৰয়ডৰ বেছি হয়? -  Vikaspedia\nথাইৰয়ড হ'ল এটা নলীবিহীন গ্রন্থি; যি শৰীৰৰ বাবে অত্যন্ত প্রয়োজনীয়।এই গ্ৰন্থিয়ে শৰীৰৰ বিপাক ক্রিয়া, শাৰীৰিক ও মানসিক ক্ৰিয়া বৃদ্ধি, কেলচিয়ামৰ বিপাক ক্রিয়া নিয়ন্ত্রণ কৰি থাকে। মহিলাৰ থাইৰয়ডৰ সমস্যা বহুত বেছি হয়। বেছি হোৱাৰ কাৰণৰ ভিতৰত কব পাৰি- ছোৱালীৰ শাৰীৰিক গঠন, হৰম'নৰ প্রভাৱ, অৰগেনিক মেটাবলিজম ইত্যাদি l এই সমস্যাৰ বাবে মহিলাৰ ওজন বাঢ়ি গৈ থাকে, শীত অসহ্য লাগে, শাৰীৰিক বিষ হব পাৰে, চুলি সৰা, প্রচণ্ড দুর্বলতা অনুভৱ হোৱা, অনিয়মিত মাহেকীয়া, গল ফুলি যোৱা, বাৰে বাৰে গর্ভপাতৰ লগতে প্ৰজনন ক্ষমতা কমি যোৱা,বুদ্ধিমত্তা হ্ৰাস পোৱাৰ লগে লগে মহিলাই মানসিক ও শাৰীৰিক ভাৰসাম্যহীন হৈ পৰে। পৰিসংখ্যামতে ভাৰতৰ মুঠ জনসংখ্যাৰ প্ৰায় ১৫ শতাংশ লোক থাইৰয়ডৰ বিভিন্ন ৰোগত আক্ৰান্ত । ইয়াৰ কাৰণ মূলত প্রাথমিকভাৱে শৰীৰত আয়োডিনৰ অভাৱ। শৰীৰত চাহিদা অনুযায়ী পর্যাপ্ত পৰিমানে আয়োডিন নাখালে এনে হয়। বংশগতভাৱেও থাইৰয়ড হয়। হাইপোথাইৰয়ডৰ চিকিত্সা খুবেই সহজ। আপুনি মাথো চিকিত্সকৰ পৰামর্শ মতে থাইৰয়ডৰ ঔষধ নিয়মিত সেৱন কৰিলে আৰু নির্দিষ্ট সময়ৰ পিচে পিচে চেকআপ কৰি থাকিলে গোটেই জীৱন সুস্থতাৰে পাৰ কৰাটো সম্ভৱ হব পাৰে।\nথাইৰয়ড কি? ক'ত থাকে? কাম কি ইয়াৰ?\nথাইৰয়ড পখিলাৰ দৰে দেখাত এটি গ্রন্থি, যিটো গলধনত থাকে,ডিঙিৰ কলাৰ বোন(clavicle)বা বিউটি বোন নামৰ হাড়ৰ ওপৰত। ই হ'ল একপ্ৰকাৰৰ এণ্ড'ক্রাইন গ্রন্থি। যিয়ে হৰম'ন প্ৰস্তুত কৰে। থাইৰয়ড হৰম'নে আমাৰ শৰীৰৰ জৈৱ বিপাক ক্রিয়া নিয়ন্ত্রণ কৰে। সেয়ে শৰীৰৰ বাবে গুৰুত্ব বহুত বেছি।\nথাইৰয়ড গ্রন্থিত কি কি সমস্যা হব পাৰে?\nথাইৰয়ডত বহুত ধৰণৰ ৰোগ হব পাৰে। তলত তেনে কিছু ৰোগৰ বিষয়ে আলোচনা কৰিবলৈ চেষ্টা কৰা হ'ল।\nযেতিয়া শৰীৰত প্রয়োজনতকৈ কম থাইৰয়ড হৰম'ন নিঃসৃত হয় তেতিয়া এনেধৰণৰ সমস্যা হয়।\nকেতিয়া বুজি পাব আপুনি এই ৰোগত আক্ৰান্ত?\nএইসকলো লক্ষণৰ কেইটামান একেলগে দেখা দিলে চিকিৎসকৰ পৰামৰ্শ লওক।\n১) হাছিমোট'চ থাইৰয়ডাইটিছ নামৰ অটোইমিউন' ডিজিচ থাকিলে।\n৫) ডিজহৰম'নোজেনেছিচ হলে।\nশৰীৰৰ প্রয়োজনৰ তুলনাত বেছি থাইৰয়ড হৰম'ন ক্ষৰিত হলে এই ৰোগ হয়।\nথাইৰয়ড গ্ৰন্থি সুস্থ ৰখাৰ কেইটামান উপায় -\n১) উচ্চ মানৰ টাইৰ'চিন (tyrosine)প্রটিনযুক্ত খাদ্য খাওক। tyrosine থাইৰয়ড হৰম'ন তৈয়াৰ কৰাৰ বাবে দৰকাৰ হয়। ইয়াৰ বাবে মাংস, মাছ, কণী,পকা কল আদিৰ ওপৰিও বুঢ়া কোমোৰাৰ গুটি আদি নিয়মিত খাওক।
